The Hardkiss

The Hardkiss on ukrainalainen yhtye, joka laulaa ukrainaksi ja englanniksi. Yhtye perustettiin vuonna 2011, kun laulaja-lauluntekijä Julia Sanina tapasi basisti ja musiikkituottaja Valeri Bebkon. Myöhemmin yhtyeeseen liittyivät kosketinsoittaja Paul sekä rumpali Kreechy. Lokakuussa 2011 yhtye esiintyi brittiläisyhtye Hurtsin lämmittelijänä. Helmikuussa 2012 The Hardkiss teki levytyssopimuksen Sony BMG:n kanssa. Vuonna 2016 yhtye osallistui Ukrainan euroviisukarsintoihin. Vuonna 2023 Julia Sanina toimi Ison-Britannian Liverpoolissa järjestettyjen Euroviisukilpailujen yhtenä juontajana ja lauloi ensimmäisen semifinaalin avausnumerossa.

Lähteet

Aiheesta muualla 
The Hardkissin kotisivut

Ukrainalaiset yhtyeet